CELEX: 62021CN0077
Language: et
Date: 2021-02-08 00:00:00
Title: Kohtuasi C-77/21: Eelotsusetaotlus, mille on esitanud Fővárosi Törvényszék (Ungari) 8. veebruaril 2021 – Digi Távközlési és Szolgáltató Kft. versus Nemzeti Adatvédelmi és Információszabadság Hatóság

10.5.2021   
            
            
               ET
            
            
               Euroopa Liidu Teataja
            
            
               C 182/30
            
         
      Eelotsusetaotlus, mille on esitanud Fővárosi Törvényszék (Ungari) 8. veebruaril 2021 – Digi Távközlési és Szolgáltató Kft. versus Nemzeti Adatvédelmi és Információszabadság Hatóság
      (Kohtuasi C-77/21)
      (2021/C 182/43)
      Kohtumenetluse keel: ungari
      
         Eelotsusetaotluse esitanud kohus
      
      Fővárosi Törvényszék
      
         Põhikohtuasja pooled
      
      
         Kaebaja: Digi Távközlési és Szolgáltató Kft.
      
         Vastustaja: Nemzeti Adatvédelmi és Információszabadság Hatóság
      
         Eelotsuse küsimused
      
      
                  1.
               
               
                  Kas Euroopa Parlamendi ja nõukogu 27. aprilli 2016. aasta määruse (EL) 2016/679 füüsiliste isikute kaitse kohta isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise kohta (1) (edaspidi „määrus“) artikli 5 lõike 1 punktis b määratletud mõistet „eesmärgi piirang“ tuleb tõlgendada nii, et selle mõistega on kooskõlas, kui vastutav töötleja säilitab isikuandmeid, mis on muidu kogutud ja mida säilitatakse õiguspärastel eesmärkidel, paralleelselt ka ühes teises andmebaasis, või vastupidi, paralleelse teise andmebaasi osas ei kehti enam andmete kogumise õiguspärase eesmärgi piirang?
               
            
                  2.
               
               
                  Kas juhul, kui esimesele küsimusele vastatakse, et andmete paralleelne säilitamine on iseenesest „eesmärgi piirangu“ põhimõttega vastuolus, siis selle määruse artikli 5 lõike 1 punktis e sätestatud „säilitamise piirangu“ põhimõttega on kooskõlas, et vastutav töötleja säilitab paralleelselt teises andmebaasis isikuandmeid, mis on muidu kogutud ja mida säilitatakse õiguspärastel eesmärkidel?
               
            
         (1)  ELT 2016, L 119, lk 1.